กรมบังคับคดีรับประมูลทรัพย์ด้วยบัตรเอทีเอ็มและเดบิต
กรมบังคับคดีก้าวตามเทคโนโลยี จับมือกรุงไทยเปิดบริการใหม่ วางเงินประกันประมูลทรัพย์ด้วยบัตรเอทีเอ็มและบัตรเดบิตธนาคารกรุงไทย
17 ก.ย. 2553

กรมบังคับคดีก้าวตามเทคโนโลยี จับมือกรุงไทยเปิดบริการใหม่ วางเงินประกันประมูลทรัพย์ด้วยบัตรเอทีเอ็มและบัตรเดบิตธนาคารกรุงไทย
นางชูจิรา กองแก้ว อธิบดีกรมบังคับคดี เปิดเผยว่า ได้ลงนามบันทึกความร่วมมือกับธนาคารกรุงไทย เพื่อเข้ามาให้บริการชำระค่าวางเงินประกันประมูลทรัพย์ด้วยบัตรเอทีเอ็มและเดบิตธนาคารกรุงไทย จะทำให้ประชาชนสะดวกสบายมากขึ้น จากเดิมต้องพกเงินสดติดตัว หรือซื้อแคชเชียร์จากธนาคาร เพื่อวางประกัน กรณีไม่ชนะการประมูลต้องนำเงินกลับ แต่ถ้าใช้บัตรเอทีเอ็มหรือเดบิต กรณีไม่ชนะประมูล ก็ไม่ต้องเสียโอกาสในการได้รับดอกเบี้ยเงินฝาก
นอกจากนี้ ยังช่วยลดขั้นตอนการปฏิบัติงานของเจ้าหน้าที่กรมบังคับคดี และสามารถตรวจสอบผลการชำระเงินจากระบบได้ทันที